|  |  |
| --- | --- |
|  |  |
| Hr Priit PõldmäeRae VallavalitsusAruküla tee 975301 Jüri/Harjumaainfo@rae.ee  | Teie 25.09.2015 nr 6-1/8427Meie 15.10.15 nr 15-2/15-00700/106 |

**Veldisauna kinnistu ja lähiala detailplaneeringu kooskõlastamine**

Olete esitanud Maanteeametile kooskõlastamiseks Harju maakonnas Rae vallas Veneküla külas asuva Veldisauna kinnistu (katastritunnusega 65301:011:0147, elamumaa 100%, pindala 17 582 m²) detailplaneeringu. Planeeritav ala ulatub osaliselt riigitee nr 11 Tallinna ringtee km 3,36-3,48 kaitsevööndisse.

Detailplaneeringuga kavandatakse maa-ala jaotamist viieks krundiks ning kruntidele ehitusõiguse ja hoonestustingimuste seadmist. Riigitee kaitsevööndisse kavandatakse planeeringuga äri- ja tootmishoone rajamist positsioonile nr 1 (hoone on kavandatud osaliselt riigitee nr 11 kaitsevööndisse olemasolevat ehitusjoont järgides); parkimiskohtade rajamist väljapoole riigitee külgnähtavusala ulatust ning sademevete kanalisatsiooni rajamist. Planeeringuga moodustatakse kaks transpordimaa sihtotstarbega krunti Tallinna ringtee laiendamiseks.

Maanteeameti Põhja regioon on varasemalt andnud detailplaneeringu koostamiseks tingimused 09.09.2009.a nr 7-3/90673 ning Maanteeamet on kooskõlastanud varasema planeerimislahenduse 14.09.2009.nr 3.1-4/09-00027/191. Kirjas 8.04.2013 nr 13-00237/050 on Maanteeamet nõustunud kavandatava äri- ja tootmishoone planeerimisega olemasolevale ehitusjoonele.

Käesoleval ajal toimunud planeeringu kooskõlastamise käigus on planeerija arvestanud Maanteeameti poolseid täiendusettepanekuid (esitatud e-kirja teel 08.10.2015 ja 13.10.2015), mistõttu võttes aluseks Planeerimisseaduse, Ehitusseadustiku ning Maanteeameti põhimääruse, kooskõlastame Guru Projekt OÜ töö nr DP-38-2013 „Harjumaa, Rae vald, Veneküla küla Veldisauna kinnistu ja lähiala detailplaneering“.

Juhime tähelepanu vajadusele planeeringu elluviimisel arvestada, et kõik riigitee kaitsevööndis kavandatud ehitusloa kohustusega tööde projektid tuleb esitada Maanteeametile nõusoleku saamiseks. Kohaliku omavalitsuse projekteerimistingimuste puhul kaasata Maanteeamet EhS § 31 lg 2 alusel menetlusse.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Lisa: Kooskõlastatud Veldisauna-DP-4-põhjoonis ja seletuskiri13.10.2015

Elle Tamm 611 9384; Elle.Tamm@mnt.ee